# השתלמות ארצית – יחד

## יגאל – לימוד

יצא לנו לדבר קצת ביום כיפור, הבנות הקטנות אכלו סעודת חג ואנחנו יושבים ודואגים שהם יאכלו. לפתע הם החלו לפייט את הפיוטים הספרדים. יה שמע אביוניך וכו'. משפחה אשכנזית מצויה, הסבתא יושבת ופתאום הילדים שרים פיוטים מעדה אחרת.

שמחתי. זה קיבוץ גלויות.

שאלנו את הקטנות למה קוראים לתפילה נעילה בשם זה?

כולם אמרו שהשערים ננעלים.

הקטנה הבריקה בחידוש, שאנחנו לוקחים את כל הרגעים הטובים שהיו לנו בחגים ולנעול אותם בפנים.

## אורלי קנת

אני רוצה לשאול: "מה בעיניכם ולעניות דעתכם ההבדל בין קהל לקהילה"?

הנושא שלנו היום זה קהילתיות איך אנחנו יוצרים קהילתיות איך משתפים תושבים? אני רוצה לשאול כדבר ראשון מה ההבדל להבנתכם בין קהל לקהילה.

1. קהל הוא פאסיבי וקהילה היא אקטיבית
2. קהל הוא מימד חד זמני וקהילה אנחנו רוצים שהיא תהיה בת קיימא
3. בקהל אין קשר בין שני אנשים בקהילה יש קשר אדוק בין שניהם[[1]](#footnote-1)
4. קהל מתכנס על נושא אחד יחסית צר, אבל קהילה משותפת להמון דברים.
5. קהל יכול להגיע לעשרות ומאות אלפים אבל קהילה בד"כ תהיה יחסית מצומצמת בגודלה, בקהילה אכיר לפחות בפרצוף ובשם את האנשים.
6. קהל מתכנס סביב משהו חיצוני, לקהילה יש ערכים שהם מתקרבים בשבילם.
7. קהילה בד"כ מכונסת במקום גיאוגרפי.
8. בקהילה יש שתי אותיות נוספות י"ה, יש נוכחות אלוהית. ובקהל אין.

חשוב לי לומר, אתם יודעים אלוהים לא נמצא במגזר אחד.

אריה סיוון שבת על שפת הים קול המון כקול שדי הוא מתאר את הקדושה בחוף הים. אני גדלתי באשדוד על חוף הים. אצלי שבתות זה תמיד חוף הים. והקדושה הזאת, שהוא אומר "קול הנשים הולכות רכיל בחול" יש גם בים באשדוד בחוף של יום שבת. אולי לא קדושה שאתם מכירים מבית הכנסת אבל הקהילה כשאנחנו בונים אותה כמו שצריך. שאנחנו יודעים שבנינו קהילה טובה יש אלוהים איתנו בקהילה. יש רגע שמרגישים אותו בלב ואני לא יודעת לפענח אותה במילים.

הרגע הזה שאנחנו מסתכלים פנים בפנים ויודעים שהלבבות מחוברים זה קהילה. וכמים הפנים לפנים.

השאלה שנעסוק בה היום היא: "איך עושים את זה?"

התשובה שתקבלו זו התשובה שלי. זה היה הניסיון שלי ב35 שנה האחרונות. ואני יודעת שכשאני מלמדת את זה אחרים הם מצליחים.

קצת מילים על הרקע שלי. גדלתי באשדוד במשפחה הכי חילונית שאתם יכולים להכיר. אנחנו הבולגרים יש לנו מסורת עתיקת יומין של נינוחות עם אלוהים. אני אגיד את זה בניגוד לחצי השני של המשפחה שלי – סאטמר שבה אלוהים תמיד מסתכל מה עשיתי לא טוב.

בולגרים זה אלוהים הוא סבבה איתנו, אנחנו בסדר והכל טוב איתנו.

יוון, יוגוסלביה, ...

הייתי בבית כנסת ביום כיפור ביוהנינה, כפר קטן ביוון היו שם עד מלחמת העולם הראשונה 4000 יהודים. אחרי המלחמה נשארו 112. אבל בית הכנסת נשמר ולא נהרס. איתן ואני נסענו להתנדב בחווה אקולוגית ביוון, וערב יום כיפור אמרתי לאיתן בוא נחפש בית כנסת. הוא שאל אותי, איזה בית כנסת? יש פה הר מעליו יש כפר ושבע נפשות.

אמרתי לו בוא נלך ליוהנינה.. הלכתי ובדקתי בגוגל ומצאתי שיש בית כנסת.

מסתבר יחד איתנו שבית הכנסת מפוצץ. מלא אנשים הגיעו איתנו. נכנסים לבית הכנסת, יש במה של החזן ממול ארון הקודש. יש ספסל מהצד ועם הגב אליו עוד ספסל. כמו משאית של הקיבוץ. ואז כולם רואים את כולם. חוץ ממי שיושב גב אל גב.

אין עזרת נשים.

החזן עומד ובשעה שש מתחיל את התפילה ולאט לאט אנשים נכנסים. כל בן אדם שנכנס, דבר ראשון הולך לחזן, מנשק לו את היד. והחזן ממשיך עדיין להתפלל. נכנסת אישה בת 80 ומשהו מגיעה לחזן לוקחת את היד ומנשקת לו את היד.

ואני מסתכל בשוק על הדברים. מה הולך לקרות איך הוא ינפנף אותה, מה הוא יעשה. היא קטנה ונמוכה והוא גבוה. ואז הוא מקרב אותה, נותן לה נשיקה על הראש ומתחיל להתפלל. מחבק אותה מתחת לטלית והתפילה רצה.

ואנשים נכנסים ומתפללים מישהי נכנסת עוברת לעזרת גברים מתחבקים. וככה התפילה שלוש שעות.

מפגש של קהילה. הילדים משחקים ויש רעש והוא מתפלל וזה לא מפריע לאף אחד. הרוב יוונים מקומיים. יש 35 זקנים הגיעו יהודים מכל מיני חורים. ויש 40 ישראלים שמצטרפים.

אז הבנתי מה זה קהילה. התפילה ביום כיפור במעמד הקדוש מאפשר את ההתכנסות של כל האנשים ביחד. כל כך הרבה אהבה. דרך אגב, בבתי כנסת שלכם. יש תפילה מיוחדת לחללים של יום כיפור?

איתן אחיו נהרג שלוש שעות לפני סוף המלחמה ביום כיפור. ואנחנו מגיעים ליוהנינה ביוון, והחזן אומר אנחנו נזכיר את הלוחמים של מלחמת יום כיפור ויש להם תפילה מנוסחת בסידור.

אז זה המסורת שלנו הבולגרית. אין לי ספק שהיא ירדה למשה מסיני ועברה ישירות לבולגריה ובשאר הקהילות עברה תאונות. אז אצלנו במשפחה הרב אברמיקו היה הולך לחמין בשבת אחרי הקידוש ואז הולכים לעודד את מכבי יפו. והמעודד הראשי הוא הרב בעצמו.

זה המסורת שאני גדלתי עליה. אז אף פעם לא הלכתי לבית כנסת וזה לא עניין את המשפחה שלי.

ועוד דבר חשוב, שאני גדלתי בצופים באשדוד ולמדתי קורס ששינה את חיי. זה היה קורס הדרכה בכפר יוחנן. הכי למדתי שם שלבד אין לי כל כך כח לבד. לעומת זאת אם אנחנו קבוצה ויש מטרה אין דבר שאנחנו לא נצליח.

אם נתרגם את מה שלמדתי בצופית ליהודית זה בדיוק עניין של עשירי למניין.

עם שני הדברים האלה עסקתי בחינוך כל החיים שלי. ובאירגון קהילות למרות שלא ידעתי מה אני עושה. ולמדתי לימודי ארץ ישראל וארכיאולוגיה ובלילה של רבין נרצח, היינו בכיר עם שני תינוקות קטנים, זו היה ההפגנה הכי שמחה שהייתי בה בחיים. עמדנו עם שני תינוקות, בלונדינית על הכתפיים של איתן. ומישהו ניגש משום מקום ובירך אותה ברכת כהנים. כשאת תהיי גדולה יהיה שלום. (מה שלא קרה) ונעלם.

אני לא מכירה ברכת כהנים ולא שמעתי בחיים. לא שמעתי את הברכה הזאת. בנאדם מגיע ונעלם באמצע הפגנה של השמאל ומברך ברכת כהנים.

אנחנו בכלל לא ידענו שהוא נרצח, הגענו הבייתה ב1:00 לא שמענו רדיו. השכבנו את הילדים ואז רצינו לדעת כמה הגיעו להפגנה ושמענו שהוא נרצח.

מאז הקדשתי את כל חיי כדי להבין איך הגענו למצב הזה. ועסקתי בחיבורים. כמה שאפשר. חיבורים ודיבורים ובאמצעים קהילתיים.

עכשיו נדבר על הפרקטיקה. איך מייצרים את הקהילתיות הזו?

הדבר הכי קל הוא להביא זה קהל. אבל אם אנחנו רוצים אימפקט מתמשך אנחנו רוצים לייצר קהילה והשאלה איך הופכים קהל צרכני פאסיבי לקהילה שלוקחת אחריות אקטיבית על אורחות חייה.

כי המטרה שלנו זה לייצר קהילה שהיא בעצמה תעשה את הדברים. אנחנו לא רוצים שאנחנו ניזום אלא שהם יזמו. אתם יהודים, אתם ישראלים קחו אחריות על החיים שלכם.

סרטון – יוטיוב היווצרות

להתסכל מה התהליך שקורה? כמה זמן הוא לוקח? ותסתכלו על הבחור שמתחיל את התהליך. Festival 2009

הגיבור האמיתי זה השני, לא הראשון. במשך דרה שלימה הוא רוקד לבד. וזה רק מה שצילמו אותו. השני מצטרף אחרי 20 שניות. ואחריו עובר עוד 30 שניות.

איך הראשון מרגיש?

אולי משוגע.

הזירה של פיתוח קהילתי. מגיע אדם מהשכונה או מהקהילה. רוצה קבלת שבת משותפת. הוא מתחיל לרקוד עם הרעיון הזה. ובמשך החלק הראשון של הזמן אנשים מסתכלים עליו כעוף מוזר משוגע ופסיכי.

הפרויקט שהקמתי בגן יבנה זיק"ה זהות יהודית קהילתית. עד שאנשים התחברו אלי לקח מלא זמן. באתי אליה, אמרתי לה אנחנו הולכים לשנות את גן יבנה.

האנשים הכי קרובים אלי אמרו לי תראי זה הזוי זה לא ילך, אתה רוקד כמו משוגע לבד.

הזמן, מה שאני הכי זוכרת וצריך לבדוק זה שהוא רוקד דרה אחת מתוך שלוש לבד. זה שליש מהזמן. ז"א אם אנחנו הולכת להקים פרויקט שהולך לקחת לי שנה זה אומר ש4 חודשים אני רדופקת את הראש בקיר. זה לא ריקוד. עבודה קהילתית זה לא ריקוד.

למה המתנדבים באים? 3 מילים ש"תופסות את הקטע". 4 חודשים אנחנו הולכים לרקוד לבד.

היום אני כבר יודעת את מימד הזמן, אבל הדבר הכי חשוב שאני אומרת לכם זה לעודד את האנשים שבאים עם החזון שיש להם חלום. לומר להם שליש מהזמן אתם תהיו לבד.

ומי מצטרף בהתחלה? רק 1. וכשהצטרף השלישי השני קצת עזב. ורק לאט לאט כולם הצטרפו. המצב הכי מעניין הוא שאנשים אומרים זה הפרויקט שלי.

עכשיו השאלה הגדולה היא: "למה שאנשים יבואו?"

יש משכנתא, אין ממשלה, אני עובד אין לי זמן. להתנדב במתנ"ס. אז למה הם באים.

סרטון –

התוכנית שהקמתי בגן יבנה עכשיו היא עובדת 10 שנים. אז הבן שלי נכנס לכיתה א והתחיל ללמוד יהדות. ומה זה יהדות של יותם קנת בכיתה א. יש מחברת חגים וכל חג יש תשבץ תפזורת. פעם אחת בראש השנה צריך למצוא לולב, שופר. וכו'. חנוכה צריך למצוא מכבי וכו'.

עם שני יוצאים מן הכלל, בראש השנה הרב שניאור תוקע בשופר ובפסח אופים מצות.

ואני התחרפנתי. באתי לדורית אוזן שהייתה המנהלת שלו, אמרתי לה לא ייתכן שיהיה דבר כזה. והתחלנו להריץ את התוכנית "יריד ראש חודש" תוכנית שבה אנחנו ההורים אירגנו פעילות ערכית בראשי חודשים עבריים. ולא פעילות של גזירה והדבקה.

חנוכה הבאנו אנשים שמדברים על גבורה וניסים. הכל היה ערכי ומשמעותי. לא רק אוכל והדבקות. ומתוך הדבר הזה נוצרה לי קבוצה קטנה של פעילים שאיתה הקמנו ב2009 את תוכנית זיקה.

פה תראו סרטון כשהסירטון כבר בת 3 וכל האנשים הם פעילים מתנדבים. תנסו לחלץ את המילים העיקריות שהם אומרים. למה הם באים?

האנשים האלה משקיעים עשרות שעות בשנה:

כשהתחלתי את התוכנית היינו 7 אנשים, התחלנו להגג ולחשוב. וכשאני סיימתי לנהל את התוכנית לפני חמש שנים בערך, היו לנו 800 מתנדבים בשנה. והמספרים רק הולכים וגדלים. אנחנו מדברים על סדר גודל של 1000 אנשים בשנה. מתוך 30 אלף מתנדבים.

סרטון ראש השנה בתשע"... משהו

מה שלא ראיתם זה את המתנדבים מאחלים שנה טובה ליישוב ומספרים מה זה זיק"ה בשבילם. ואחד אחרי השני הם אומרים:

אחד אומר – זיק"ה בשבילי זה שדה ניסויים חברתי

בחורה אחרת (עם גופיה – הכל בחוץ...) אומרת – זיק"ה זה מקום שבו אני יכול להראות את היהדות שלי. ובאמת רואים ...

יש אחרים שאומרים – באנו בשביל לייצר ערכים. המון מספרים היה לנו חלום. זיק"ה זה מקום שמגשימים חלום.

אצלנו במשרד היו דופקים אנשים, יש לי חלום. אמרו לי חלומות לכו לאורלי. נוצר מין וויב כזה שזיקה זה מקום שמגשימים חלום.

רואים אותי. יש לי משמעות.

עוד מילה אחת, על סרטון מפרויקט שעשינו בשבועות. אני מאוד ממליצה, ביום חמישי שלפני שבועות אנחנו משחזרים בגן יבנה את העלייה לרגל לבית מקדש אז אנחנו מתכנסים למגרש הכדורגל. ומה שקורה באירוע הזה שמכל הרחובות מסביב אלפי אנשים מגיעים לבושים לבן אל מגרש הכדורגל והאירוע הזה שנקרא חג יישוב מופק כל שנה על ידי סדר גודל של 350 מתנדבים שעובדים בצוותים וכל אחד בצוות שלו.

שהצוות המוביל, זה שתי משרות, מישהי במשרה מלאה ועוד שתי נשים בחצאי משרות. מגיעים כל שנה בין 7000-10000 אנשים.

תראו את הסרטון ותגידו עם מי אנחנו משתפים פעולה.

נרוץ עשר דקות על איך תכל'ס עושים את זה?

## המתכון

1. כוס קפה – או שפנו אלי 2-3 בני נוער. או שלי יש חלום. אני מתחילה לקחת את החלום שלי, למשל אני רוצה אצלי שיהיה שפה יהודית משותפת. אני רוצה שיהיו אירועים, שיהיו תוכנית לבני ובנות מצווה. אירוע משמעותי לכיתות יא-יב כדי שיחוו שנה משמעותית. והכנה לכלולות והנה ללידה. לכל החיים של בני אדם יהיו תוכן יהודי.

אני מתחילה לפנות לאנשים. רחלי אהלן יש לי חלום יש מצב שאני נפגשת איתך. מספרת לה 5-7 דקות. השאלה: למה שירצה לשבת איתך על כוס קפה? תשובה: בד"כ הזמנה אישית במיוחד על כוס קפה לא מוותרים על זה.

ואז לשתוק ולהתחיל להקשיב וכל דבר שהיא אומרת לי, אני שואלת אותה שאלה. מי לדעתך יעזור מתי להתחיל למי כדאי לפנות איפה כדאי לעשות את זה ולשמוע ממנה. האנשים שאני מדברת איתם מתחלקים לשלוש. 20% אומרים לי רעיון גרוע לא יעבוד, 70% אומרים לי רעיון מגניב חבל אין לי זמן מאחלת לך בהצלחה אם תצליחי תפני אלי. מגניב שיהיה לך בהצלחה. לי יש מחברת שבה את האנשים האלה אני רושמת לי. תוך כדי שאני מדברת איתה אני רושמת לעצמי רחלי אופה עוגות, דוד מנגן גיטרה. 10% אומרים לי אני איתך מתי מתחילים. על כל 10 אנשים שאני מדברת איתם 1 אומר לי אני איתך. לאנשים שמתלהבים אני אומר אל תדאגי אני אחזור אלייך.

1. קבוצת המשוגעים – ריכזתי 3-4 משוגעים שממש רוצים. אני נפגשת עם האנשים האלה תמיד במקום יפה. תמיד עם אוכל טוב, תמיד במקום מפנק. אני רוצה לתת להם הערכה על זה שהם רוצים להיות משוגעים איתי. וכשאני נפגשת איתם יש 3 חוקים במפגשים האלה:
2. אסור באיסור חמור להגיד אי אפשר
3. אסור באיסור חמור מאוד לרדת לפרטים ורזולוציות קטנות של מה שאין לנו. וואי זה מגניב אבל אין לנו שטח, אין לנו מקום. ומתוך זה נגזר החוק ה-3.
4. אנחנו מדברים כאילו הקב"ה גם יושב איתנו וכשהוא איתנו אין עליו. מקום, כסף, פרסום.

חשוב להתחיל לא ברזולוציות של מה שאין, אלא מעל מה שאין. ככל שתחלמו יותר משוגע ככה הסיכוי שלכם יותר טוב.

1. הפרוגרמה – עם החלומות האלה כדאי להתעורר. כדי להגשים חלומות צריך לרדת לתוכנית. השיחות שלי עם ה-4 משוגעים יכולות להיות חצי שנה, שמונה חודשים. זה לוקח המון זמן אנחנו חולמים ומתלהבים. זה יכול לקחת הרבה זמן עד שאנחנו ממש מבושלים על עצמנו ואז אנחנו כותבים תוכנית. ואני ממליצה לכתוב על דף A4 אחד בלבד.
2. הגדלת מעגל המשותפים – יש פה 4 משוגעים עם תוכנית של עמוד וחצי. מה עושים עם זה? אני לא מפרסמת בשום מקום, לא מוציאה כתבות. הברכה מצויה בדבר הסמוי מן העין. הכל בשקט לא מדברת ולא כלום. יש לי קבוצה שאני נפגשת פעם בשבועיים וחולמת חלומות.

עכשיו אתם הולכים לעוד שלושה חברים אתם שולחים במייל. ואז אתם גם מרימים טלפון, אהלן ורדה, שלחתי לך מייל אני רוצה שתקראי אותו ותחזרי אלי. עובר יום וחצי והיא לא חוזרת אלי. אני חוזרת אליה ושואלת קראת?

מתוך 3-4 חברים בד"כ שניים נגנבים על הרעיון. אתם רוצים להצטרף אלי? אני נמצאת עם קבוצה של אורלי וחולמים להגדיל את הקבוצה. ואז במפגש הבא שאנחנו קובעים יש לי 4 משוגעים שכל אחד הביא איתו עוד 2-3 משוגעים. ז"א שעכשיו אנחנו יושבים 15 משוגעים. 15 מחויבים לאיזשהו חלום הם קראו והבינו. היו שיחות טלפון. אני לא מאמינה בקולות קוראים לא בוואטסאפים. אני מאמינה בדיבור בעיניים או שיחת טלפון. אני לא יודעת לעשות את זה. אני רק ככה מאמינה. עכשיו אנחנו 15 איש בחדר. זה כבר המון.

1. תוכנית עבודה ריאלית – מתוך חלום שלא זרקנו הכל היה אפשרי. מתוך זה מתחילים להוציא איזשהי תוכנית עבודה של 3 שנים. שמתי שלטים על המקום – "גן הרפתאות טבעי" אנשים היו באים ושואלים אותי מה זה איפה זה? הייתי אומרת זה לא יקרה עכשיו, זה יקרה עוד 3 שנים.
2. לשנה הקרובה אנחנו מוציאים תוכנית ריאלית. ואני ממליצה לעשות פחות. לקחת דבר אחד או שניים ולעשות אותם וואו ובגדול. 15 איש פעילים שיודעים לגייס עוד פעילים וחברים ולעשות שני דברים שיוכלו לייצר באזז והצלחה.
3. איך משמרים מתנדבים? מה שלי נורא חשוב זה שהמתנדבים ירגישו שהם לא אמצעי עבורי אלא שהם המטרה. גם אם הם לא יעשו כלום הם המטרה בחיים שלי, לי אין תקציבים אני תמיד עובדת בדל תקציב אז אני חושבת איך להשקיע במתנדבים שלי באמצעים שלא עולים כסף. מהבוקר, תוכנית זיק"ה עושים אופרת רוק המבוססת על התנ"ך. שנה שעברה עשו אופת רוק על מגילת רוק והשנה עשו אופרת רוק על דויד המלך. זה בן דוד של המקורוק.

ביקשו ממני להתנדב וללמד את בית המדרש הזה. אז למשל אמרתי מהבוקר, שכל הפעילים של זיק"ה על המחזה של העפלתו והפלתו של המלך שאול. עולה לנו כרטיסים 50 שקל. 25 מתנדבים ועוד 15. אלפיים שקל סה"כ.

לפעמים אני מוציאה אותם לסרט רלוונטי, לפעמים הרצאה. לפעמים יום במקומות אחרים. שעושים פעילויות כמו שלנו שנותנים השראות.

1. תקלות..
2. למה זה שווה לי? כי אני רציתי שהן שלי יקבל חינוך יהודי כמו שצריך.

1. פייסבוק יש דיון ארוך בנושא. יש שאמרו שמפני שאנשים לא מכירים ישירות אחד את השני אפשר להיפתח יותר.

   לדעתי, לקהילות פייסבוק צריך למצוא שם אחר. [↑](#footnote-ref-1)